วันที่ 12 มิถุนายน 2568 นายธีระศักดิ์ พลนาคู ผอ.สพป.ชัยภูมิ เขต 1 มอบหมายให้ นายพงษ์ศักดิ์ บุญเกื้อ รอง ผอ.สพป.ชัยภูมิ เขต 1 พร้อมด้วย นางรัชฎาพร ชูสกุล ผอ.กลุ่มนโยบายและแผน และคณะ ลงพื้นที่โรงเรียนในสังกัด เพื่อขับเคลื่อนการบริหารจัดการโรงเรียนขนาดเล็ก ประจำปีงบประมาณ พ.ศ.2568 ณ โรงเรียนห้วยไร่วิทยานุกูล อำเภอคอนสวรรค์ และโรงเรียนบ้านโนนกอก อำเภอเมืองชัยภูมิ จังหวัดชัยภูมิ

วัตถุประสงค์ เพื่อขับเคลื่อนการบริหารจัดการโรงเรียนขนาดเล็กที่มีจำนวนนักเรียน ตั้งแต่ 20 คนลงมา และติดตามการดำเนินงานตามแผนบริหารจัดการโรงเรียนขนาดเล็ก ระยะ 3 ปี (ปีการศึกษา 2568-2570) พร้อมทั้งให้คำแนะนำ ข้อเสนอแนะในการขับเคลื่อนโรงเรียนขนาดเล็ก ด้วยคุณภาพของผู้เรียนเป็นสำคัญ